X tma n tegdelt n Buzniqa2:
Is yessenta
Lmughrib ad yasem zi Dzayer acku ttazver imazighen?
(Le Maroc jalouse-t-il l’Algèrie à
cause de sa répression des Imazighens?)
Yura t: Muhemmed Budpan
Nessendva (terminer, dire à la fin) Tamessizwarut n wutvun wis 50
n Tawiza s wawalen a: «Is inebbadven imughrabiyen gran (assimiler,
comprendre) timsirin n urrif (colère) amazigh di Dzayar huma ad
unfen (éviter) aduqqez n urrif amazigh di Lmughrib?». Maca
tammaskalt (au lieu de cela) ad yessef (tirer des leçons) Lmughrib
timsirin (leçons) zeg ârrif amazigh di Dzayar u ad yanef (éviter)
anazvar (défi) n imazighen am tegga Dzayar i ten yemnalan
(affronter) s waldun (balles) d tmenghiwt, tammaskalt n manaya,
Lmughrib yedvfar ura d netta abrid n Dzayar arendad (bnid) i
ymazighen mani yegdel (interdire) agraw n Buzniqa(2).
Azghat (l'an dernier), inebbadven rgin (autoriser)
i wegraw n Buzniqa(1). Min ten yejjin aseggûs a ad gedlen (interdire)
Buzniqa(2)? War din bu turda (sans doute) is “urrif amazigh” di
Dzayar netta d ijj n umentil (cause) n tegdelt (interdiction) a.
Maca mamec?
Yizzar i mass Muhemmed Bapi yessiwel xef
“aswadv d weswadv anemgal” (imitation et contre imitation) jar
Lmughrib d Dzayar. Ra ad yini is min ttegg Dzayar nigh Lmughrib
itxesv ad yegg oawed ura d Lmughrib nigh Dzayar.
Imara nedvfar tasledvt (analyse) n Muhemmed
Bapi ad naf is Lmughrib, s tegdelt n Buzniqa(2), yexs ad yeswedv (imiter)
Dzayar u ad yegg am nettat di min iteqqnen ghar tuzzvirt (répression)
n imazighen d tegdelt n tmazight. Ituman (paraître) d is
Lmughrib yusem (être jaloux) zi Dzayar. S uyenni (pour cette raison)
yexs ad yazver (réprimer) imazighen am nettat.
Yexs ad ghar s tili ura d netta tasghart (part) nnes di tuzzvirt n
imazighen. Manaya itadef di temlasayt (lutte) jar Lmughrib d
Dzayar xef tazrirt (influence) di Tamazgha. U maci d asamma (ce
n'est pas un hasard) ad xaf negh d azzren zi Buzniqa ijadarmiyen i
yenghin di Dzayar Germah Masinisa.
Meqqar (malgré) dinni timmezrayin (conflits,
différends) d tixatarin jar Lmughrib d Dzayar, maca yesmuna ten
wakkadv (haine) d ugazar (animosité, hostilité) arendad (vis-à-vis)
n ymazighen d tmazight. Ttinin imezwura is amagzar (ennemi) n
umagzar inu d ameddukel inu. War yeggîj ad yiri Lmughrib yegdel
agraw n Buzniqa(2) huma war d ittuman (paraître) d amunpil (permissif)
aked imazighen, tamesract gh ad yesxeyqen Dzayar.
Ura d Dzayar tsekkêdv ura d nettat Lmughrib u
toawad min yegga i ymazighen: min teggen ijadarmiyen di Leqbayel -
neqqen, ssecmadven, trettlen (piller) - yesmekta (rappeler) yanegh
zi min tegga tzemmalt (armée) n Lmexzen deg Imazighen n Arrif di
58-59.
Maca, s ughezdis nnidven, ntaf tagdelt a n
wegraw n Buzniqa(2) d ict n tmesract d amenfut (utile, profitable)
i tmazight:
1 - Tagdelt a d ijj n usikez (reconnaissance)
zi tadewsi (force) n umussu amazigh i d yetteffun inebbadven teggen
t di twengimt nsen.
2 - D ict n tmentilt (facteur, cause) n tayunt (unité) d tamunt
n umussu amazigh.
War ntettu is ijj n umentil n tegdelt n Buzniqa(2) d tamunt n
umussu amazigh: tanbadvt (pouvoir) tugha terga (autoriser) azghat
i Buzniqa(1) acku yiwdv it is amussu amazigh itessen attvas n
timmezrayin (conflits, différends); war imun deg isughad (objectifs)
d tarrayt (méthode) nnes. Acku tugha din inni war
yemsasan (se mettre d'accord) aked “umeskan amazigh” u ugin ad dt
zemlen (signer) am tmesmunt n l'AMREC. Maca aseggûs a, amussu amzigh
yemsasa u ymun, s qao timesmunin d imeghnas nnes, xef ijj n wawal,
xef ijj n usaghed, xef ijj n webrid. Tamunt a n imazighen tessiggêd
tanbadvt. Ghar uneggar tegdel Buzniqa(2) huma war tmunen imazighen u
war d ddikkîren d ict n tadewsi s tidett.
Maca, imala tugha tanbadvt, s tegdelt nnes n
Buzniqa(2), texs ad teswedv Dzayar u ad tegg am nettat bnid i
ymazighen, manaya d ijj n usaryez (encouragement), d ijj n usurres
(incitation) n imazighen imughrabiyen huma ad ggen ura d nitnin am
imazighen idzayriyen: ad d ffghen ghar ighladen (rues) ad sghuyyen
xef izerfan nsen u ad mnalan aldun d tmettant (la mort).
Is termes (percevoir, être conscient) tanbadvt is ttirar - s
tegdelt n Buzniqa(2) - s tmessi (afa), imala targha ad yelghet
(être difficile) usexsi nnes?
kab_Latn kab_Latn kab_Latn fur_Latn fra_Latn kab_Latn fra_Latn kab_Latn kab_Latn kab_Latn fra_Latn kab_Latn kab_Latn taq_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn taq_Latn kab_Latn kab_Latn ind_Latn fra_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn unk kab_Latn kab_Latn kab_Latn kab_Latn kab_Latn kab_Latn fra_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn cat_Latn kab_Latn fra_Latn